aldar vad va va
Item alse vanden goeden die te huwelic gegeve waen hn willem van op
geldenaken met joffr margrieten van geldenaken suster des voirs jans
en arts wilen en willems van geldenaken daer af dat gielijs enen
eysch gemaect hadde ter voirs joff julianen wert vanden welken de
scepen van loven uutgane voer een vonisse dat alsulken eyssche als gielijs
ter selver joff juliane wt gedaen hadde hoe gheen onstade doen en
soude het en wae dat gielijs gethoenen conste dat jan van geldenake
des voirs gielijs sweer langer geleeft hadde dan henric van geldenaken
sijn brueder niet meer worden Soe hebben de voirs vier seggs een
drechtichlic geseeght dat de voirs joff juliane en arts hoers mans
erfgenamen die helcht van dien goeden gehelic en al hebben en behoude
selen peyselic en vredelic sonder den voirs gielise sinen wive of sinen erf
genamen enich bewijs of thoenisse meer daer af te hebben of te moge
doen in enigwijs
jorijs
Item alse vander helcht van sente jans hove en vanden elsbroec gelege
b mengez die der voirs joff julianen biden scepen van loven aengewijst
worden Soe hebben de voirs vier seggen tvoirs vonisse geseeght in
sijnre volcomend macht te bliven ende gielijs voirs joff lijsbeth sijn
wijf noch hoe nacomelingen gheen recht daer inne hebben en selen
Item alse vanden leen gelegen inden ban van hanut dat de voirs gielijs
eysschende was daer af dat beyde de ptyen vanden scepen van loven met
voren vonisse geset waen inden hof daermen de goede af houdende is
hebben de voirs seggen eendrechtichlic geseeght dat die leengoede der
voirs joffr julianen ende arts erfgenamen volgen selen erflic
Item alse vanden beempde a huwechopont diende voirs gielijs eysschende
was den welken de voirs joff seide dat sij niet houdende en ware
daer af dat de scepen van loven wijsden voer een vonisse dat gielijs
dien beempt aensproken mochte metten rechte hebben de voirs
seggers geseeght tvoirs vonisse in sijnre macht te bliven